A mención més antiga d'Alcanyiz ye a cita d'Al Udrí que diz que en Al-Kanisa acampó una expedición andalusí contra Isma-il Ibn Muza, que se trobaba en Zaragoza, y on i habió una batalla en 878-879. Ibn Hayyan diz que en una campanya d'Abderramán III contra Pamplona en 924 pasó por as coras de Tudmir y Tortosa y abanzó ta la Marca Superior aturando-se en Alcanyiz, en os alfozes de Zaragoza, quan s'enfilaba ta Tudela. L'escritor musulmán Yaqut da noticia d'Alcanyiz, Qānnīš en arabe, en os sieglos XII-XIII: un castiello (hisn) de l'Al-Andalus dependient de Zaragoza.